# Huili xie

Warrior (xinès simplificat: 回力鞋, pinyin: Huílì xié, literalment 'Sabates Huili') és una marca de sabates esportives de la Xina, fundada a Xangai el 1927. Des de la dècada del 1960 fins a principis dels 80 es va convertir en una marca popular i d'abast nacional a la República Popular de la Xina. Té el reconeixement de Zhonghua Laozihao.

## Història

Fundada el 1927, en aquell moment fou la primera marca de sabates de goma del país. La marca Huili va ser creada per Yuan Shusen i registrada el 1934. El nom estava inspirat en el Jai Alai, ja que en aquell moment el Frontó de Shanghai gaudia de molta popularitat.
En temps de la República de la Xina, Warrior era considerada com una empresa de gamma alta amb campanyes de màrqueting innovadores. Amb un preu de venda de 10 iuans, en un moment en què els treballadors urbans guanyaven 30 iuans al mes, era una marca prestigiosa i de moda als inicis de la República Popular de la Xina. A finals de la dècada del 1940, va patrocinar un equip de basquetbol. Posteriorment, faria sabatilles per a les seleccions esportives de la República Popular, entre les que destaquen la sèrie 565, que costaven la meitat del salari d'un treballador xinés l'any 1956. Altre model destacat, WB-1, va ser introduït el 1979, i el van portar les xicones de la selecció de voleibol que guanya el campionat del món el 1982 al Perú.
A mitjans de la dècada del 1980, les marques estrangeres es van fer més populars i Warrior passa a ser vista com una sabata de classe treballadora, preferida per la gent gran i amb un preu de 12 iuans als mercats a l'aire lliure. Actualment, diverses empreses han començat a importar-les a Occident, i es venen, com ocorre amb les sabates Feiyue, a les zones de moda de les ciutats xineses.
Arran d'este renaixement, un parell de sabates Warrior pot costar uns 100 iuans, i l'empresa orienta el producte als clients que gaudeixen dels productes retro. Els ingressos de l'empresa van créixer dels 200 milions de iuans el 2010 als 600 milions el 2013, arribant als 700 l'any vinent.
En paral·lel, la marca ha sigut d'interés per a artistes joves, com la dissenyadora Ye Shumeng, qui li dedicà un llibre el 2008. L'any 2018 fon la marca amb més sabates venudes a la Xina, amb 68,4 milions de parells.
Warrior és propietat de Shanghai Huayi, una empresa química. També hi ha pneumàtics de la marca Warrior, fets en una empresa conjunta amb Michelin.

## Referències

* 1 2 «Warrior Shoes treads on uncharted new ground» (en anglès). SHINE. [Consulta: 11 maig 2023].
* ↑ Kristie Lu Stout «'Warrior' aims to be China's 'Chuck Taylors'». CNN, 03-02-2010 [Consulta: 19 juliol 2012]. Arxivat 12 de juliol 2012 a Wayback Machine.
* ↑ «从“回力鞋”到奥运冠军，上海体育如何“敢为人先”». 上观新闻 [Consulta: 2 novembre 2021].
* ↑ 仲富兰; 上海市地方志办公室. 上海六千年(套装共3册). Beijing Book Co. Inc., 2018-08-01. ISBN 978-7-208-15324-0.
* ↑ «Return of the Force: The surprising origins of the cult sneaker brand Warrior’s Chinese name» (en anglès americà). MOFBA, 27-06-2023. [Consulta: 20 octubre 2023].
* 1 2 3 4 «A vintage shoe steps up and then down». [Consulta: 11 maig 2023].
* 1 2 3 4 «After 90 years, Warrior still running strong» (en anglès). [Consulta: 12 octubre 2023].
* ↑ Jen Lin-Liu, Sherisse Pham; Frommer's Beijing John Wiley & Sons 2010
* ↑ Eugene Perry Link, Richard Madsen, Paul Pickowicz; Popular China: unofficial culture in a globalizing society Rowman & Littlefield, 2002 p18
* ↑ Harries, Rhiannon «Put on your red shoes». The Independent, 29-06-2008 [Consulta: 19 juliol 2012].
* ↑ Himelfarb, Ellen «Chinese design puts its best foot forward». The Globe and Mail, 09-04-2011 [Consulta: 19 juliol 2012].
* ↑ Fletcher, Ron «Kick starter». The Boston Globe, 02-08-2009 [Consulta: 19 juliol 2012].
* ↑ Burgoyne, Patrick «Shumeng Ye and the Book of Warriors». Creative Review, 04-12-2008 [Consulta: 19 juliol 2012]. Arxivat 12 October 2012$^{[Datemismatch]}$ a Wayback Machine.
* ↑ Xu Lin «Fashionistas unite over liberation shoes». The Star, 03-10-2010 [Consulta: 19 juliol 2012].
* ↑ Women of China Foreign Language Press 2008 p78
* ↑ «Golden oldies still shine in modern times, some brighter». China Daily, 13-03-2015. [Consulta: 11 maig 2023].
* ↑ «Interview: Warrior Shoes Renovator Ye Shumeng», 04-10-2011. [Consulta: 13 maig 2023].
* ↑ «Tire, Rubber & Plastic Products as well as Polymers Manufacturing». Shanghai Huayi (Group) Company. Arxivat de l'original el 12 de novembre 2012. [Consulta: 19 juliol 2012].
* ↑ Chen, Qide «Huayi, Michelin to launch joint car tire product line». China Daily, 28-04-2011 [Consulta: 19 juliol 2012].

## Enllaços externs

* Pàgina web oficial Arxivat 2014-12-18 a Wayback Machine.